KS Daily View 7 ก.ค. 2022
7 กรกฎาคม 2565

KS Daily View 07.07.2022 > Fed  Minutes ส่งสัญญาณขึ้นดอกเบี้ย 50-75 bp ยูโรอ่อนค่าหนุน Dollar แข็ง บาทอ่อนเหนือ 36 บาท SET คาดแกว่งในกรอบ 1535-1550 จุด หุ้นแนะนำ CKP
ต่างประเทศ :   KS ประเมินประเด็นสำคัญที่ตลาดให้น้ำหนักและมีผลต่อทิศทางการลงทุนในเดือน ก.ค. คือ
1.) สงครามระหว่างรัสเซีย-ยูเครน ปัจจุบันสงครามยังยืดเยื้อ แต่ตลาดหุ้นไม่ได้ตอบรับเชิงลบมากนัก ล่าสุด มีพัฒนาการผ่อนคลายเชิงบวก(+) หลังจากกองกำลังทหารของรัสเซียสามารถยึดครองแคว้นลูฮันสก์ได้แล้ว มีการคาดการณ์ประธานาธิบดีวลาดิเมียร์ ปูติน จะยื่นข้อเสนอหยุดยิงกับ KS  ประเมินเป็นประเด็นที่ต้องติดตามต่อ ประเมินเป็น Sentiment บวกกับตลาดหุ้นทั่วโลก
2.) ความกังวลเศรษฐกิจจะเข้าสู่ภาวะถดถอย(Technical  Recession)  โดยเฉพาะสหรัฐมีการคาด GDP สหรัฐจะติดลบ 2 ไตรมาสติด หลังจาก Fed Atlanta เผย Model คาดการณ์ GDP 1Q22 ของสหรัฐ ปรับลดอยู่ที่ -2.1% ประกอบกับประเด็น US 10-2 Year Treasury Yield Spread ลงมา – 0.04% เชื่อว่าตลาดจะกังวลภาวะ Recession เพิ่มขึ้น ทำให้ยังเห็นแรงขายทั้งสินทรัพย์เสี่ยง และราคาสินค้าโภคภัณฑ์ติดต่อกันในสัปดาห์ทีผ่านมา โดยเมื่อคืนราคาน้ำมันดิบ Brent ปรับลงแรงต่อเป็นวันที่ 2 อีก  2.5% และต่ำกว่า 100 เหรียญ อยุ่ที่ 99.8 เหรียญ KS ประเมินจะบวกต่อหุ้นในกลุ่ม Anti Commodity  แต่จะลบต่อหุ้นกลุ่มพลังงาน กลุ่มน้ำมัน กลุ่มปิโตรเคมี  กลุ่มอิเล็กทรอนิกส์ กลุ่มเดินเรือ ฯลฯ  แนะนำชะลอลงทุน 
3.) ประเด็นเรื่อง Fed  KS ว่าในระยะสั้นตลาดเริ่มผ่อนคลายและได้ Price in มุมมองการประชุม Fed ที่เหลืออีก 4 ครั้งในปีนี้คือ รอบ ก.ค.ก.ย.,พ.ย., ธ.ค. ตลาดคาดจะขึ้น 75 : 50 : 25 : 25 bps ประเมินโทนการส่งสัญญาณหลังจากนี้จะ Dovish หรือ Hawkish น้อยลง เห็นได้จากรายงาน Fed Minutes เมื่อคืนออกมาตอกย้ำ Fed จะขึ้นดอกเบี้ย 50/75 bps ในการประชุมรอบ ก.ค.ตามคาด  KS ประเมินว่าการลงทุนตลาดหุ้นไทยจะแกว่งตัว (Sideway) ยังรอติดตามตัวเลขสำคัญ คือ วันที่ 13 ก.ค. อัตราเงินเฟ้อสหรัฐ เดือน  มิ.ย. Consensus คาดอยู่ที่ 8.8%YoY ยังเพิ่มขึ้นจาก 8.6%YoY ในเดือน พ.ค. หรือยังไม่ Peak แต่ในมุม KS ประเมินว่ามีโอกาสที่จะเห็น Peak ในช่วง 3Q22  และคาด รอบ ก.ค. โอกาส Fed จะขึ้นสูงสุด 75 bps เป็นรอบสุดท้าย แต่รอบ ก.ย.เป็นต้นไป ประเมินจะขึ้นได้ดอกเบี้ยได้น้อยลง 25-50 bps
มุมมองตลาดหุ้นไทย : ประเมินจากสถานการณ์ปัจจุบันดังกล่าว น้ำหนักจากต่างประเทศจะมีผลทำให้ตลาดหุ้นไทยมีโอกาสที่จะแกว่งตัวลง(Sideway Down) และมีปรับฐานต่ำ 1500 จุด เนื่องจากไทยมีสัดส่วนในกลุ่ม Value Stock  อาทิ กลุ่มพลังงานที่สูงมีสัดส่วนราว 21%ของ Market Cap  คาดจะถูกกดดันตามราคาพลังงานที่ปรับลง   โดยประเมินแนวรับ อยู่ที่ 1475 และ 1525 จุด   คำแนะนำคือ นักลงทุนที่รับความเสี่ยงได้ต่ำยังแนะนำไม่เพิ่มพอร์ตการลงทุน และถือเงินสดในช่วงครึ่งเดือนแรกของเดือน ก.ค. โดยไปรอดูลงทุนหลังรู้ตัวเลขอัตราเงินเฟ้อสหรัฐ หลังวันที่  13 ก.ค. คาดจะปลอดภัยกว่า  อย่างไรก็ตามยังคงมุมมองตลาดหุ้นไทยจะไม่ปรับฐานแรงต่ำกว่าแนวรับที่คาดไว้เนื่องจากปัจจัยพื้นฐานของไทยยังแข็งแกร่ง 1.)  จำนวนนักท่องเที่ยวขาเข้าที่มากขึ้น KS คาดจำนวนนักท่องเที่ยวขาเข้าจะอยู่ที่ 6.3 ล้านคน และ 24.8 ล้านคน ในปี 2565-66 โดยมีปัจจัยหนุนจากเงินบาทที่อ่อนค่า  2.)ภาวะเงินเฟ้อทั่วโลกที่กำลังผ่านจุดสูงสุด โดยเฉพาะสหรัฐคาดงวด 3Q65  3.)พัฒนาการเชิงบวกของจีน หลังจากดัชนีผู้จัดการฝ่ายจัดซื้อ (PMI) ของจีนดีดตัวขึ้นเหนือ 50 จุดในเดือน มิ.ย. 2565 และจีนผ่อนคลายเปิดเมือง และการเดินทางระหว่างประเทศ คาดภาคส่งออกและท่องเที่ยวไทยจะได้อานิสงค์  ฯลฯ  ส่วนแนวต้านในเดือนนี้ประเมิน  1585 และ 1600 จุด 
กลยุทธการลงทุน  1.) กลุ่มเปิดเมือง Reopen มองว่าราคาหุ้นปรับฐานลงมารอบนี้จากประเด็น Covid หาจังหวะทยอยสะสม อาทิ BEM, CPN กลุ่มท่องเที่ยวโรงแรม อาทิ CENTEL, SHR   2.) กลุ่ม Anti commodity แนะนำCBG, SCGP โรงไฟฟ้า CKP,BGRIM,GPSC 3.) กลุ่ม Growth BBIK, BE8, IIG
มุมมองตลาดหุ้น  SET วันนี้คาดแกว่งในกรอบ 1535-1550 จุด หุ้นแนะนำ  CKP
Top pick :  CKP (ราคาพื้นฐาน 6.0 บาท) กลุ่มโรงไฟฟ้าถือเป็นกลุ่ม Defensive  โดย CKP มีสถานะการเงินที่แข็งแกร่งด้วย FCF เชิงบวกและสัดส่วนหนี้สินต่อทุนระดับต่ำ การขยายกำลังการผลิตจะเป็นปัจจัยหนุนการเติบโตระยะยาวที่สำคัญ
รายงานตัวเลขเศรษฐกิจ    
วันพฤหัสฯ ติดตามตัวเลขดัชนีความเชื่อมั่นผู้บริโภคของไทยเดือน มิ.ย. ตัวเลขการจ้างงานภาคเอกชนโดย ADP ของสหรัฐฯ เดือน มิ.ย. คาด +200K ตำแหน่ง (+56% MoM) ตัวเลขดุลการค้าของสหรัฐฯ เดือน พ.ค. คาด -US$85bn ดีขึ้นจากเดือนก่อนหน้าที่ -US$87.1bn ตัวเลข Initial Jobless claim รายสัปดาห์คาด +230K คน ทรงตัว WoW สต๊อกน้ำมันดิบ/น้ำมันสำเร็จรูปรายสัปดาห์ของสหรัฐฯ ถ้อยแถลงของ Fed Waller และ Fed Bullard   
วันศุกร์ ติดตามตัวเลขการจ้างงานนอกภาคเกษตรของสหรัฐฯ เดือน มิ.ย. คาด  +270K ตำแหน่ง (-31% MoM) อัตราการว่างงานของสหรัฐฯ เดือน มิ.ย. คาด 3.6% ทรงตัว MoM ตัวเลขค่าจ้างรายชั่วโมงของสหรัฐฯ เดือน มิ.ย. คาด +5% YoY (ชะลอตัวจากเดือนก่อนหน้าที่ +5.2% YoY)และตัวเลขเงินเฟ้อทั่วไปของจีนเดือน มิ.ย. คาด +2.3% YoY 
#KS #KSecurities #ลงทุน #Investment #KSTODAY